alexandrainst/scandi-wiki huggingface dataset:
Bernt H. Lund

Bernt Henrik Lund (født 14. august 1924 i Aker, nå Oslo) er tidligere offentlig tjenestemann, embetsmann og diplomat. Han var sentral i norsk utviklingshjelp i 1980- og 1990-årene, og var departementsråd i Departementet for utviklingshjelp 1985–1989 og etter at departementet ble innlemmet i Utenriksdepartementet assisterende utenriksråd i 1990. Han var deretter ambassadør til Namibia.

Familie
Han var sønn av Diderich H. Lund og Sigrid Helliesen Lund. Han var gift fra 1951 til 1963 med Bente Onsager Lund, og de var foreldre til samfunnsøkonomen Diderik Lund. I 1966 giftet han seg med Ebba Sundt født i 1927 (f. Andersson) og de har datteren Tanja C. Lund, født 1966.

Bakgrunn og virke  
Lund tok examen artium i 1942 og ble samme år arrestert for illegal avisvirksomhet. Ble satt på Grini og deretter sendt til Sachsenhausen, hvor han satt frem til frigjøringen i 1945. Etter krigen studerte han statsvitenskap ved universitetet i Stockholm og avla der pol.mag.-eksamen i 1949. Fra 1963 til 1967 ved Norges Kommunal- og Sosialskole som lektor, senere rektor.

Han var medlem av Oslo bystyre 1956–1967, og fra 1960 også av formannskapet. Han ledet også flere kommunale styrer og utvalg, bl.a. Oslo skolestyre 1964–1967.

Fra 1967 var han kommunal administrator, som sykehusrådmann i Oslo 1967–1969 og finansrådmann 1970–1985. Fra 1985 var han statlig embetsmann, som departementråd i Departementet for utviklingshjelp 1985–1989 og spesialråd for bistand (assisterende utenriksråd) i Utenriksdepartementet i 1990, da han ble utnevnt til ambassadør og NORADs stedlige representant i Namibia.

Bernt H. Lund har mottatt en rekke ordener og utmerkelser i Norge og utlandet. Han er bl.a. kommandør av Dannebrogordenen, den svenske Nordstjärneorden, Finlands løves orden, Den islandske falkeorden og Order of the British Empire, og han har mottatt St. Hallvard-medaljen fra Oslo kommune og Venstres miljøpris.

Han var medforfatter til boken Tidsvitner – Fortellinger fra Auschwitz og Sachsenhausen (2006, Gyldendal).

Referanser

Eksterne lenker 
 Bernt H. Lund om sine erfaringer som politisk fange under andre verdenskrig

Norske motstandsfolk under andre verdenskrig
Norges ambassadører til Namibia
Formenn av Det Norske Studentersamfund
Honorære utnevnelser til Order of the British Empire
Dannebrogordenen
Nordstjerneordenen
St. Hallvard-medaljen
Norske konsentrasjonsleirfanger under andre verdenskrig
Skagerak Arena

Skagerak Arena er hjemmebanen til Odds ballklubb og Odds Ballklubb Kvinner. Den ligger samme sted som Odd Stadion lå, men selve banen er snudd 90 grader og naturgresset er erstattet med kunstgress. Skagerak Energi har kjøpt rettighetene som generalsponsor.

Prosjektet ble lansert etter sesongslutt 2005. Anlegget ble, på tross av motstand fra enkelte naboer, vedtatt bygd høsten 2006. Demonteringen av Odd Stadion ble påbegynt 13. november. Ny tippeligakontrakt var da sikret, etter at Bryne ble slått i kvalifiseringskampene. Stadionet var klart til 2. serierunde 15. april 2007, da Odd tok imot Lillestrøm. Da var bare den ene kortsiden og nedre del av den vestre langsiden klar. 

Tribunefasilitetene ble gradvis ferdigstilt, og var klar til sesongen 2008. I det sørvestre hjørnet er det bygget et leilighetskompleks. Det er også planer for de andre hjørnene, men disse planene er ikke realisert.  

Anlegget blir også brukt som konsertarena, og Elton John spilte på Skagerak Arena den 20. juni 2009.

Stadion sto helt ferdig bygd sesongen 2011. Da var den offisielt ferdig, og det var en stor seremoni rett før avspark på eget gress.

Tilskuerrekorden på Skagerak Arena er 12 436, og ble satt den 20. august 2015 da Odd spilte play-off kamp til Europa League mot Borussia Dortmund. Den uoffisielle tilskuerrekorden er semifinalen mot Viking i NM i 1984. I denne kampen ble det anslått å være 12 500 tilskuere til stede. Det offisielle tallet var ca. 8 500. Den offisielle tilskuerrekorden mot norske lag er 12 293, og ble satt den 25. september 2014 når Odd spilte semifinale i NM mot Sarpsborg 08.

I august 2016 ble det offentliggjort at det nordøstre hjørnet skulle bygges ut. Toppidrettsgymnaset i Telemark, som allerede disponerer noe av Telemarkstribunen trenger større plass. Dette vil si at det kommer et nytt bygg i hjørnet som tidligere har vært åpent. Dette medfører at den totale kapasiteten på Skagerak senkes fra ca. 12 500 til ca. 12 000.

Eksterne lenker 
 
Skagerak Arena bilder og video - Nordic Stadiums

Fotballstadioner i Norge
Idrettsanlegg i Vestfold og Telemark
Odds ballklubb
Odds Ballklubb Kvinner
Byggverk fullført i 2007
Kristin Herrera

Kristin Herrera (født 21. februar 1989 i Los Angeles i California) er en amerikansk skuespillerinne av meksikansk og puertoricansk avstamning. Hun spilte Dana Cruz i Nickelodeon-programmet Zoey 101.

Referanser

Eksterne lenker 
 
 http://www.kristinherrera.com – Offisiell hjemmeside
 https://web.archive.org/web/20111018211559/http://www.kristin-herrera.net/ – Fanside for Kristin Herrera
 Zoey's 101 Club- Fanside for Zoey 101
 http://www.myspace.com/kristinherrera – Offisiell MySpace

Skuespillere fra USA
Personer fra Los Angeles
Detonasjon

Detonasjon er omsetning av et eksplosiv ved en kraftig trykkbølge som forplanter seg med overlydsfart gjennom stoffet. Hastigheten til sjokkbølgen (detonasjonshastigheten) varierer mellom ca. 1500 og ca. 9000 m/s.

Ved avsetning av et eksplosiv produseres gass med meget høy temperatur og trykk. Dette gir gasspartiklene kolossale hastigheter. Disse støter med full kraft mot sprengstoffets molekyler og slår disse istykker. Dermed avgis mer energi og en hurtig detonasjonskjedereaksjon er i gang.

Hvorvidt eksplosivet omsettes ved detonasjon eller deflagrasjon (langsom forbrenning) bestemmes av eksplosivets egenskaper, initeringsmåte, sprengstoffmengde og atmosfæren rundt. For eksempel hvis man antenner Composition C-4 (vanlig militært sprengstoff) med flamme, vil det bare brenne svakt.

Alle eksplosiver må kunne forbrenne uten tilførsel av ekstra surstoff. «Kanonkrutt» brenner ofte like godt under vann. Langsom forbrenning kan skyldes overskudd av surstoff eller nitrogen i vanlig luft, hvis det ikke skyldes manglende mulighet for trykkstigning i åpent rom.

Pyroteknikk
Kalkulasjonsrente

Kalkulasjonsrenten eller rentekravet er den renten eller avkastningen man krever å få av en investering. Når en bedrift vurderer å foreta investeringer er kravet at investeringen skal være lønnsom, det vil si at bedriften når investeringsperioden er over får pengene tilbake med renter.

Brukes ofte til beregning av Netto Nåverdi.

Bedriftsøkonomi
Fana stadion

Fana stadion er et friidrettsstadion som ligger i bydelen Ytrebygda sør i Bergen kommune. Stadionet var ferdig til sommeren 1969 med gummiasfalt, som ble erstattet med tartandekke i 1978. Da Fana stadion stod ferdig i 1969 var den det mest avanserte og moderne friidrettsanlegget i Norge. Det er innlagt varmekabler i gressmatten, og er dermed mindre avhengig av et varmt klima for å benyttes.

Den opprinnelige tribunen og administrasjonsbygningen ble ferdigstilt i 1991, men tribunekapasiteten har økt to ganger siden da, først i 1996 og senere i 2004. I 2004 ble banen opprustet med på nytt med tartandekke (polytan) i forbindelse med at Bislett Games ble avholdt der da Bislett stadion i Oslo var under ombygging. I tilknytning til Fana stadion finner man også Høiehallen, som er en ca 110 meter lang innendørs tunnel for oppvarming, samt anlegg for både lengde, høyde, tresteg og kulestøt.

En rekke norske rekorder er satt på Fana stadion, samt to tidligere verdensrekorder (Trine Hattestad, Elvan Abeylegesse).

Selv om Fana stadion er bygget for friidrett, er den og Brann Stadion de eneste stadionene i Bergen som holder toppfotballstandard.

Eksterne lenker 
 

Idrettsanlegg i Bergen
Fotballstadioner i Norge
Friidrettsarenaer i Norge
Ytrebygda
Byggverk fullført i 1969
Biafrabukta

Biafrabukta eller Bonnybukta er den delen av Guineabukta som ligger mellom utløpet av Niger og Kapp Lopez i Gabon. Bukta har fått navn etter regionen Biafra i Nigeria. Bonnybukta kommer av havnebyen Bonny i Nigerdeltaet.

Nigerias geografi
Kameruns geografi
Ekvatorial-Guineas geografi
Gabons geografi
Atlanterhavet
Filter U.S.

Filter US Recordings er et plateselskap som publiserer det California-baserte musikkmagasinet Filter.  Blant de nåværende artistene finner man Magnet (musiker) og Amusement Parks on Fire.

Eksterne lenker
 Filter US Recordings offisielle sider

Plateselskaper
Amusement Parks on Fire

Amusement Parks on Fire er et britisk indierock-band som blir distribuert på plateselskapet Filter U.S.

Diskografi 

 Amusement Parks on Fire (2005)
 Out of the Angeles (2006)

Eksterne lenker 
 
 
 Amusement Parks on Fire på YouTube

Band etablert i 2004
Britiske rockegrupper
The Low Frequency in Stereo

The Low Frequency in Stereo er et lo-fi post-rockband fra Haugesund som ble startet i 2001.

Diskografi

EP-er
 7” Die Electro Voice/Low Frequency (Rec 90, 2001)
 10” Moonlanding EP (CCAP, 2001)
 7" The Low Frequency In Stereo (F-Spin Records, 2002)
 Astro Kopp EP (Rec 90, 2005)
 21/Jimmy Legs double a-side 7" - (Gigantic Music, USA, 2007)

Album

 The Low Frequency in Stereo (Rec 90, 2002)
 Travelling Ants who Got Eaten by Moskus (Rec 90, 2004)
 The Last Temptation Of... The Low Frequency in Stereo (Rec 90, 2006)
 Futuro (Rune Grammofon, 2009)
 Pop Obskura (Long Branch Records, 2013)

Eksterne lenker
 The Low Frequency In Stereo offisielle nettsted
 The Low Frequency In Stereo - Discography at Discogs Discogs.com Besøkt 26.09.2014.

Band etablert i 2001 i Norge
Musikere tilknyttet Rune Grammofon
Metodistkirken i Bodø

Metodistkirken i Bodø var en kirke drevet av metodistene i Bodø.

Menigheten ble etablert i 1890 og fikk sin første kirke noen få år senere, denne kirken ble som mesteparten av Bodø sentrum bombet og totalskadd 27. mai 1940.

Kirken ble gjenoppbygget etter krigen, men den nye kirken ble bygget i prinsens gate like ved rådhuset.

Grunnet synkende medlemstall og store vedlikeholdsutgifter ble kirken avvigslet 4. juni 2006 og revet noe senere.

Kirken hadde ved rivingen 24 medlemmer, og fikk et nytt forsamlingslokale i Prinsensgate 113 B. Dette lokalet ble innviet som kirke søndag ‎24. ‎august ‎2008 og er fortsatt i bruk som Metodistkirke.

Eksterne lenker 
 En salme ved kirkens slutt – Avisa Nordland

Tidligere kirker i Nordland
Kirker i Bodø
Metodisme
Norske kirker fra 1890
Prosopis

Prosopis africana
 Prosopis alba
 Prosopis caldenia
 Prosopis chilensis
 Prosopis cineraria
 Prosopis farcta
 Prosopis fiebrigii
 Prosopis hassleri
 Prosopis glandulosa
 Prosopis juliflora
 Prosopis nigra
 Prosopis pallida
 Prosopis pubescens
 Prosopis reptans
 Prosopis rojasiana
 Prosopis ruscifolia
 Prosopis strombulifera
 Prosopis velutina

Prosopis er en planteslekt i erteblomstfamilien (Fabaceae) med omkring 45 arter med tornete trær og busker som vokser i subtropiske og tropiske regioner i Amerika, Afrika og sørvest i Asia. De trives ofte i tørr jord og er motstandsdyktige mot tørke, og kan utvikle ekstremt dype rotsystemer. Veden er hard. Frukten er belger som kan inneholde mye sukker.

Eksterne lenker 
 

Caesalpinioideae
Arter formelt beskrevet i 1767
Planter formelt beskrevet av Carl von Linné
Ishockey-VM for menn 1939

Ishockey-VM 1939 var det 13. verdensmesterskapet i ishockey og ble arrangert i Basel og Zürich i Sveits fra 3. til 12. februar. Turneringen gjaldt samtidig som det 24. europamesterskapet. Det var andre gang Sveits arrangerte ishockey-VM (første gang var i 1935 i Davos).
14 lag deltok og Canada vant sitt 11. VM-gull og Sveits 

Fjorten lag deltok i VM og ble fordelt på fire innledende grupper – to grupper med fire lag og to grupper med tre lag. De to beste lagene fra hver gruppe gikk videre til den andre runden mens resten skulle spille en plasseringsrunde om 9.-plassen. I den andre runden spilte de resterende åtte lagene i to grupper á fire lag, hvor de fire beste lagene i hver gruppe gikk videre til finalerunden, mens de øvrige fire lagene skulle spille om 5. til 8.-plassene.

Canada ble verdensmestre for 11. gang, og deres suverenitet blev understreket av at det kun ble scoret ett mål mot dem i deres øtte kamper. USA vant sølv mens Sveits og Tsjekkoslovakia måtte spille en omkamp om bronsemedaljene. Denne ble dog først spilt nesten en måned etter VM, og det var sveitserne som var triumferede i en kampen som samtidig var avgjørende for EM-tittelen. Sveits ble dermed europamestere for tredje gang.

VM hadde hvert avholdt hvert år siden 1930 men måtte heretter holde pause på grunn av andre verdenskrig. VM-turneringene ble først gjenopptatt i 1947.

Sluttplassering VM

Sluttplassering EM

Kilder 
 Resultater www.hockeyarchives.info

Ishockey-VM
Ishockey-EM 1939
Internasjonale mesterskap i 1939
Internasjonale mesterskap i Sveits
Sport i Sveits i 1939
Sport i Basel
Sport i Zürich
Ishockey i 1939
Ishockeyturneringer i Sveits
Håkon Helle

Håkon Helle (født 12. august 1941, død 20. mars 2007  i Stavanger) var en norsk høyesterettsadvokat som har praktiserte i Stavanger siden 1968 og hatt egen praksis siden 1982. Han hadde arbeidsrett som sitt spesialfelt, og satt også i Advokatforeningens lovutvalg for strafferett og straffeprosess. Blant hans mest kjente klienter var fetteren til Birgitte Tengs. Han var også engasjert i å begrense adgangen til avlytting.

Håkon Helle var aktiv i Arbeidernes kommunistparti og var medlem av rådet til Nei til EU.

Referanser 

Norske høyesterettsadvokater
Fødsler i 1941
Dødsfall i 2007
Ingrid Langerud

Ingrid Langerud (født 10. desember 1981) var leder av Europeisk Ungdom fra 2002 til 2005. Før hun ble leder i organisasjonen var hun fylkesleder først i Hedmark og deretter i Akershus Europeisk Ungdom. 2009 − 2013 var hun nestleder i Europabevegelsen i Norge. Hun er bachelor i statsvitenskap med medievitenskap fra Universitetet i Oslo.

Langerud var ansatt i Burson-Marsteller 2005−2016 og arbeidet der særlig med organisasjoner/foreninger, offentlige og private virksomheter innen helse, forskning og utdanning, energi og miljø. Hun ble i 2009 valgt til nestleder i Europabevegelsen i Norge og sitter også i arbeidsutvalg.

Hun har også vært politisk aktiv i Arbeiderpartiet, arbeidet en kort periode i Miljøverndepartementet som førstesekretær i avdelingen for internasjonalt samarbeid. Siden mars 2016 har hun vært partiets kommunikasjonsjef.

Referanser

Europabevegelsen
Ledere for Europeisk Ungdom
Politiske rådgivere fra Arbeiderpartiet
Norske kommunikasjonsfolk
Haugar kunstmuseum

Haugar kunstmuseum, tidligere Haugar Vestfold Kunstmuseum, ofte bare kalt Haugar, er et kunstmuseum i Tønsberg i Vestfold og Telemark med utstillinger av hovedsakelig norsk samtidskunst. Museet ligger på en høyde midt i byen, Haugar (Møllebakken), der det i vikingtiden var tingsted. Museet ble dannet som en stiftelse av Vestfold fylkeskommune og Tønsberg kommune i 1993 og åpnet for publikum i september 1995. Siden 2009 har Haugar vært en avdeling i Vestfoldmuseene IKS. Stiftelsen eier fremdeles kunstsamlingene, mens Vestfoldmuseene drifter museet.

Museet har et publikumsareal på i alt nesten 2000 m² og et omfattende årlig utstillingsprogram med stadig skiftende utstillinger av både eldre kunst og samtidskunst fra inn- og utland. Museet hadde lenge en fast utstilling av Odd Nerdrums malerier. Den er seinere erstattet med verker av blant andre Kjartan Slettemark og Frans Widerberg. Museet har også en rekke aktiviteter rettet mot barn og unge.

Bygning og beliggenhet 
Haugar Vestfold Kunstmuseum er lokalisert til den tidligere Sjømannskolen midt i Tønsberg sentrum. Den imponerende murbygningen er tegnet av arkitektene Bjercke og Eliassen og ble oppført 1918-21. Fire år senere fikk den A. C. Houens pris for god arkitektur. I utformingen av fasaden samarbeidet arkitektene med billedhuggeren Wilhelm Rasmussen (1879-1965), som lot utsmykke den med 12 karyatider i larvikitt fra Brøttsøbruddet på Tjøme, forestillende noen av de eksotiske folkeslag som sjøfarerne ville møte ute i verden. Beliggenheten er både vakker og historisk der museet troner i parkmessige omgivelser mellom det gamle tingstedet Haugating og et par enda eldre gravhauger. I disse mener man med støtte i Snorre at Harald Hårfagres to sønner Olaf og Sigrød er hauglagt etter at de ble drept av den tredje bror Eirik Blodøks på Haugar våren 934. Selve stedsnavnet Haugar skriver seg trolig helt tilbake til jernalderen.

Etablering og drift 
Museet ble etablert som en stiftelse opprettet av Vestfold fylkeskommune og vertskommunen Tønsberg 1. januar 1993. Utgangspunktet var fylkesplanens målsetting om å utvikle Vestfold som kulturfylke og at befolkningen også i denne regionen skulle få anledning til å oppleve billedkunst og kunsthåndverk på et høyt kvalitativt nivå. Fra museet åpnet i september 1995 og frem til 1. januar 1998 ble museet drevet av stiftelsens styre. Deretter overtok Vestfold fylkeskommune driftsansvaret, mens stiftelsen fortsatt står som eier av samlingen. I år 2005 kom museet på statsbudsjettet. I 2014 yter Tønsberg kommune et bidrag til museet tilsvarende om lag 12,3% av driftsbudsjettet på 13,4 mill. Vestfold fylkeskommune bidrar med 7.3 millioner eller 54,8% og staten 25,9%. Egeninntektene ligger på 7%. Fra om med 1. juli 2009 ble museet en avdeling i Vestfoldmuseene IKS. Bygget eies av Fylkeskommunen.

Referanser

Eksterne lenker 
 
 Haugar Kunstmuseums nettpresentasjon
 Om bygningen og Tønsberg Navigassjonskole 1859-1959

Kunstgallerier og kunstmuseer i Norge
Kultur i Tønsberg
Museer i Vestfold og Telemark
Norske stiftelser
Museer etablert i 1993
Eiganes

Eiganes er et delområde i Eiganes og Våland bydeldistrikt i Stavanger kommune i Rogaland fylke.

Delområdets areal er 0,95 km² og innbyggertallet i 2005 var 3853 personer. Eiganes er inndelt i syv grunnkretser.

Blidensol ligger på Eiganes.

Grunnkretser 

11030800 Eiganes består av

 11030801 Eiganes 3
 11030802 Stadion
 11030803 Ledaal 1
 11030804 Ledaal 2
 11030805 Ledaal 3
 11030806 Rudlå
 11030807 Tidegeilen

Bydeler og delområder i Stavanger
Kvernevik

Kvernevik er et delområde i Madla bydel i Stavanger kommune i Rogaland. Delområdets areal er 1,46 km² og innbyggertallet i 2005 var 4714 personer. Kvernevik er inndelt i fire grunnkretser. Her ligger Aleksander Kielland-monumentet, kalt «Brutt Lenke», til minne om de omkomne i Alexander L. Kielland-ulykken i 1980. I nærheten av dette monumentet er det også helleristninger. Kvernevik pådro seg et dårlig rykte rundt 1970-årene på grunn av de mange sosialboligene der. Kvernevik var før bare utmark, til rundt 1960, da byggmester Fridtjof Hagen så potensialet i dette tomme området. Kvernevik grenser til Randaberg i Nord, Sunde i Øst og Tananger i Sør.

Historie

Før dansketiden 

I Kvernevik og omegn er det kjent at det har vært bosteder siden ca. år 5000 f.kr. Det ble gjort funn av en blant annet en slipehelle i sandstein på 1980-årene. Det er kjent til 3 steinalderboplasser i Kvernevik området. På Hafrsfjordsundet ble det funnet en jakthytte på 2x2,5 meter som per dags dato (2018) er Norges eldste jakthytte. Det ble tidligere også funnet en grav på Smiodden fra Bronsealderen. Kvernevik ble også mye brukt under vikingetiden. I Københavnerbukta ble det funnet et båtnaust fra ca år 850 som var 8,5 meter langt og 2,7 meter bredt. I tillegg til det ble det også funnet en rekke jernbiter, spikre og fiskeutstyr. Med funnet av et 19,7 meter langt naust på Randabergsiden av Kvernevik ble det bekreftet at her måtte det ha bodd en velstående vikinghøvding. Kvernevik, eller Nordre-Sunde som det het på den tiden, ble rundt år 1125 lagt under Apostelkirken i Bergen. Under svartedauden ble de fleste gårdene på Nordre-Sunde lagt øde.

Dansketiden 

Københavnerbukta lå perfekt til ved inngangen til Hafrsfjorden, der skipene kunne legge til havn før de ev. skulle inn i Hafrsfjorden, eller videre til Stavanger og nedover mot Danmark. De byttet korn mot varer som bøndene kanskje hadde i Kvernevik. Litt senere kom det også skip fra både Danmark og andre europeiske land til denne bukta i Kvernevik som solgte krukker og leirpotter. De fikk til gjengjeld med seg tørrfisk og saltfisk. Av de 200 naustene som er funnet i Norge er hele 40 av dem funnet i Hafrsfjord og Kvernevikområdet. Opp til 1660 ble de fleste gårdene på Nordre-Sunde bygd opp igjen, og det ble til og med anlagt to gårder til her. Utover årene skiftet Nordre-Sunde hender mange ganger, til den til slutt ble splittet i 1784. Først i 1786 ble noen av jordene på Nordre-Sunde solgt til en bonde. I 1787 er nesten hele Nordre-Sunde i bondeeie. Kvernevik ble som nesten hele resten av landet ble oppbygd med infastruktur og postvesen.

Grunnkretser 
11032400 Kvernevik består av

 11032401 Sletteberget
 11032402 Smiodden
 11032403 Nord-Sunde
 11032404 Ørneberget/Slettesvik

Referanser

Litteratur 
 

Bydeler og delområder i Stavanger
Muldvarp

|}

Muldvarp (Talpa europaea)  er et lite pattedyr som lever i underjordiske ganger og hull som dyret graver ut selv i fuktig jord.

Referanser

Eksterne lenker 
 

Dyr formelt beskrevet av Carl von Linné
Livskraftige arter på IUCNs rødliste
VM i skiskyting 2007

Det 41. verdensmesterskapet i skiskyting ble arrangert i tidsrommet 2. – 11. februar 2007 i Antholz i Syd-Tirol (Italia). Det var femte gang mesterskapet ble arrangert i Antholz.

For første gang var mixed stafett (stafett med løpere av begge kjønn) en del av programmet i det offisielle verdensmesterskapet. Dette besluttet av IBU 17. februar 2006. Dermed ble dette det første mesterskapet med 11 øvelser.

Menn

10 km sprint 

Dato: 3. februar 2007

12,5 km jaktstart 

Dato: 4. februar 2007

20 km 

Dato: 6. februar 2007

15 km fellesstart 

Dato: 11. februar 2007

4 x 7,5 km stafett 

Dato: 10. februar 2007

Kvinner

7,5 km sprint 

Dato: 3. februar 2007

10 km jaktstart 

Dato: 4. februar 2007

15 km 

Dato: 7. februar 2007

12,5 km fellesstart 

Dato: 10. februar 2007

4 x 6 km stafett

Dato: 11. februar 2007

Mixed stafett

2 x 6 km + 2 x 7,5 km mixed stafett

Dato: 8. februar 2007

Medaljestatistikk

Eksterne lenker 
 Offisielt VM-program

 
Internasjonale mesterskap i 2007
Internasjonale mesterskap i Italia
Sport i Italia i 2007
Skiskyting i 2007
Skiskyting i Italia
Jon Istad

Jon Istad (født 29. juli 1937, død 17. mai 2012) fra Voss var en norsk skiskytter og skytter. Han ble skytterkonge på Landsskytterstevnet på Kongsberg i 1959.

Med det norske laget var han med å ta sølv på 4 x 7,5 km stafett under OL 1968 i Grenoble.

Han tok også gull på 20 km under VM 1966 i Garmisch-Partenkirchen, og ble dermed Norges andre verdensmester i skiskyting gjennom tidene.

Jon Istad var onkel til skiskytterne Gro Marit Istad Kristiansen og Sverre Istad. Sverre er med andre ord ikke sønn til Jon, slik det feilaktig opereres med enkelte steder.

Andre titler 
 Nordisk mester individuelt 
 Tre nordiske mesterskap i stafett
 Fem NM i skiskyting og fem kongepokaler i skiskyting
 Tre NM i skifeltskyting, kongepokalen i 1969
 Aftenpostens fat (beste mesterskapsskytter under 20 år) (Landsskytterstevnet i Bergen 1957)
 Officerspokalen (1959)
 Skytterprins (1968)
 På seierslaget under samlagsskytingen (1965)
 Finaleseier i Nationens Landsskyting (1969)

Referanser

Kilder 
 Skytterboka 2005-2006, utgitt av Det frivillige skyttervesen

Eksterne lenker 
 
 Det frivillige Skyttervesens hjemmesider

Norske skiskyttere
Norske skyttere
Verdensmestere i skiskyting
Olympiske sølvmedaljevinnere for Norge
Deltakere for Norge under Vinter-OL 1960
Skiskyttere under Vinter-OL 1960
Deltakere for Norge under Vinter-OL 1964
Skiskyttere under Vinter-OL 1964
Medaljevinnere under Vinter-OL 1968
Deltakere for Norge under Vinter-OL 1968
Skiskyttere under Vinter-OL 1968
Norgesmestere i skiskyting
Personer fra Voss kommune
Fødsler i 1939
Dødsfall i 2012
Kongepokalvinnere i skytesport
Kongepokalvinnere i skiskyting
Deltakere under VM i skiskyting 1961
Deltakere under VM i skiskyting 1962
Deltakere under VM i skiskyting 1963
Deltakere under VM i skiskyting 1966
Deltakere under VM i skiskyting 1967
Deltakere under VM i skiskyting 1969